title: Simbol
text: Ar simbol, pe ar vuoc'h, a oa un dra (ur votez-koad da lakaat en e gerc'henn alies) a veze roet d'ar vugale a veze tapet o komz brezhoneg er skolioù gallek.
  D'o zro e c'hallent reiñ anezhañ da unan anezhe a glevent o vrezhonegañ. An hini a veze ar simbol gantañ e diwezh an devezh a veze kastizet en un doare bennak gant ar skolaer. Evel se e tesked d'ar vugale n'eo ket hepken komz brezhoneg met eveshaat ha flatrañ an eil egile. 
  
  Doareoù heñvel a veze e trevadennoù Bro-C'hall, ha re Bro-Saoz. 
  
  Ar simbol zo bet roet e parrez Boulvriag koulz er skol gristen hag er skol-stad. setu a gaver e levr Glaoda an Du : 
  E 1928-1932, er skol-gristen e oa ur votez-koad gant ur fiselenn.
  E 1935 er skol-Stad e oa ur voest koaraj lakaet e kerc'hen ar vugale.
   E 1930-1936 e oa ur votezig-koad lakaet er c'hodell.
  E 1930-1938, er skol gristen, e oa ur baperenn skrivet warni e galleg "difennet eo komz brezhoneg".
  E 1930-1938, er skol-Stad, e oa ur ganetenn goad.
  
  Menegoù
   Taldir Jaffrennou. Eñvorennoù. Moulladurioù Hor Yezh.
   Claude an Du. Histoire d'un interdit. Le breton à l'école. Hor Yezh 2000.
   Françoise Morvan, en he levr Le Monde comme si :  
   “ …et cette manière de faire croire que le breton était interdit parce que la langue de l’école était le français… ” (Le Monde comme si, p 328)
   “ Aurait-il fallu que l’école soit faite en deux langues ? On se dit que oui. Seulement ça ne s’est pas fait.… ” (Le Monde comme si, p 328)
  
  Liammoù diabarzh
  Welsh Not, e Kembre, an dra heñvel an bata scór, en Iwerzhon
  Devezh etrebroadel ar yezh vamm
  Shohid Minar
  Signum
  Vergonha
  
  Liammoù diavaez
  
  Film : http://fr.ulule.com/omlrm/
  Rozenn Milin, Du sabot au crâne de singe : histoire, modalités et conséquences de l'imposition d'une langue dominante : Bretagne, Sénégal et autres territoires, tezenn, 2022
  Trevadennerezh
  Deskadurezh
  Politikerezh-yezh e Breizh